גמר גביע אופ"א והליגה האירופית

הליגה האירופית של אופ"א, בעבר גביע אופ"א, היא תחרות כדורגל שנוסדה ב-1971 על ידי קונפדרציית הכדורגל האירופית אופ"א. היא נחשבת לתחרות הבינלאומית השנייה בחשיבותה עבור מועדונים אירופיים, אחרי ליגת האלופות. מועדונים מעפילים לליגה האירופית על סמך ביצועיהם בליגות הלאומיות ובתחרויות גביע. ב-25 השנים הראשונות של התחרות, הגמר התקיים בשני משחקים בשיטת נקודות מצטברות (משחקי גומלין), אחד באצטדיון של כל קבוצה, אך ב-1998, אינטר מילאנו ניצחה את לאציו בגמר הראשון של התחרות שנערך במשחק אחד באצטדיון נייטרלי, פארק דה פראנס בפריז. טוטנהאם הוטספר זכתה בתחרות הראשונה ב-1972, כשניצחה את וולברהמפטון וונדררס 3–2 במצטבר. בעשרה משחקי גמר הופיעו קבוצות מאותה מדינה: איטליה (1990, 1991, 1995 ו-1998), ספרד (2007 ו-2012), אנגליה (1972 ו-2019), גרמניה (1980) ופורטוגל (2011).

סביליה מחזיקה בשיא הניצחונות, כשזכתה בתחרות שבע פעמים מאז הקמתה. ריאל מדריד (ב-1985 ו-1986) וסביליה (ב-2006 ו-2007, וב-2014, 2015 ו-2016) הן הקבוצות היחידות שזכו בתואר פעמיים או יותר ברצף. בתחרות זכו שלוש עשרה פעמים קבוצות מספרד, יותר מכל מדינה אחרת. האלופה האחרונה לפני שגביע אופ"א שונה לליגה האירופית הייתה שחטאר דונצק, שניצחה את ורדר ברמן 2–1 לאחר הארכה בגמר 2009. בנפיקה ליסבון ומרסיי הפסידו הכי הרבה גמרים, שלושה. האלופה הנוכחית היא סביליה, שניצחה את רומא 4–1 בדו-קרב פנדלים בגמר 2023.

אף על פי שגביע ערי הירידים נחשב לקודמו של גביע אופ"א, אופ"א אינה מכירה בגביע הירידים כאחת מתחרויות המועדונים הרשמיות שלה, ולפיכך המאזנים, העונות והגמרים שלו אינם כלולים ברשימה.

רשימת הגמרים 

 עמודת "עונה" מתייחסת לעונה שבמהלכה נערכה התחרות, וקישור לערך על אותה עונה.
 משחקי הגמר במשחקי גומלין רשומים לפי הסדר שבו נערכו.
 הקישור בעמודת "תוצאה" מפנה לערך על גמר העונה.

הופעות

לפי מועדון

ראו גם 
 הליגה האירופית
 גמר גביע אירופה וליגת האלופות

קישורים חיצוניים 
 ההיסטוריה הרשמית של הליגה האירופית של אופ"א

הערות שוליים 

הליגה האירופית
אופ"א
תחרויות כדורגל
גביע אופ"א